" aanraaklied " deur TOM GOUWS
Oorspronklik gepos deur: @rogers.com Tom Gouws aanraaklied in die lente van my drie-en-dertigste jaar keer ek versigtig terug na die leë grot. ongewoond aan die donker soek my oë na die slapende Seun van God. vir die liggaam wat gebreek in bloed gestol op kliptafels lê, bring ek bewoë 'n salf van spesery. Hom wil ek saggies met trane en met woorde was en toevou in die weefsels van my sagste sy. binne aarsel die intieme reuk van dit wat bederf; Ã­n my groei swart stilte amper onuithoudbaar. dán hoor ek Hy sê my naam, soos vir een wat sterf. in die grot staan ek verblind voor Hom, nat en naak. in die lente van my drie-en-dertigste jaar voel ek hoe Hy versigtig aan my raak.